**ΜΟΝΤΕΣΣΟΡΙΑΝΑ ΣΧΟΛΕΙΑ**

**ΔΡΑΣΤΗΡΙΟΤΗΤΕΣ ΜΑΪΟΣ & ΙΟΥΝΙΟΣ 2013**

**Δημοτικό Σχολείο**

**15/05/2013: Επίσκεψη Λάμπρου Τζαβέλα & Εκδήλωση/ Παρουσίαση δραστηριοτήτων του σχολείου.**

Στις 15 Μαΐου, οι μαθητές του σχολείου παρακολούθησαν ομιλία του Λάμπρου Τζαβέλα, απόγονου της γενιάς των Τζαβελαίων του Σουλίου. Ο κύριος Τζαβέλας μάς μίλησε για τους πρόγονούς του και για την ιστορία του Σουλίου. Στην ίδια εκδήλωση οι μαθητές παρακολούθησαν τη βράβευση της ομάδας σκάκι του σχολείου, την παρουσίαση του project Arma Bey στα Αγγλικά στο οποίο συμμετείχαν μαθητές του δημοτικού και του γυμνασίου και τις παρουσιάσεις των συμμετοχών των μαθητών της ΣΤ’ τάξης στους διαγωνισμούς Doodle for Google και School Lab 2. Στη συνέχεια οι μαθητές έλαβαν μέρος σε αγώνες ποδοσφαίρου με τους μαθητές της «Ελληνοαγγλικής Αγωγής»

**Γ’ Τάξη: ΟΜΑΔΙΚΗ ΕΡΓΑΣΙΑ «ΑΝΑΚΥΚΛΩΣΗ»**

Η Γ΄ τάξη δημοτικού των Μοντεσσοριανών σχολείων πραγματοποίησε ομαδική εργασία με θέμα την ανακύκλωση. Έμαθαν πώς έχει επηρεάσει η ανακύκλωση την καθημερινότητά μας, τον σκοπό της ανακύκλωσης, ποια υλικά ανακυκλώνονται, πώς και πού γίνεται η ανακύκλωση, τι πρέπει να κάνουμε εμείς γι’ αυτό.

**Ε’ Τάξη: ΟΜΑΔΙΚΗ ΕΡΓΑΣΙΑ «ΤΟ ΔΙΑΣΤΗΜΑ»**

Οι μαθητές της Ε’ Τάξης παρουσίασαν τις εργασίες τους για το διάστημα. Μέσα στον Μάιο μελέτησαν τους πλανήτες, τους γαλαξίες, τα άστρα και άλλα στοιχεία του διαστήματος.

**Α’ Τάξη: ΟΜΑΔΙΚΗ ΕΡΓΑΣΙΑ «ΔΙΑΤΡΟΦΗ»**

Οι μαθητές της Α’ τάξης εργάστηκαν ομαδικά πάνω στο θέμα της Διατροφής.

**15/06/2013: Α’, Β’, Γ’ Τάξεις: ΕΠΙΣΚΕΨΗ ΣΤΟ ΠΑΡΚΟ «ΚΥΚΛΟΦΟΡΙΑΚΗΣ ΑΓΩΓΗΣ»**

Οι Α, Β και Γ΄ τάξεις δημοτικού των Μοντεσσοριανών σχολείων στις 15 Μαΐου ημέρα Τετάρτη πραγματοποίήσαν επίσκεψη στο πάρκο κυκλοφοριακής αγωγής Νέας Ερυθραίας, με σκοπό να εκπαιδευτούν οι μαθητές στους κανόνες οδικής κυκλοφορίας.

**18 & 19/05/2013: ΣΤ’ & Ε’ Τάξεις: Live@smile: Τηλεπαιχνίδι.**

Μαθητές των Ε’ & ΣΤ’ τάξεων συμμετείχαν σε τηλεπαιχνίδι γνώσεων στο τηλεοπτικό κανάλι Smile.

**29/05/2013: Δ’, Ε’, ΣΤ’ Τάξεις: ΕΠΙΣΚΕΨΗ ΣΤΟ ΠΑΡΚΟ «ΚΥΚΛΟΦΟΡΙΑΚΗΣ ΑΓΩΓΗΣ»**

Οι Δ’, Ε΄ και ΣΤ τάξεις δημοτικού των Μοντεσσοριανών σχολείων στις 29 Μαΐου ημέρα Τετάρτη πραγματοποίησαν επίσκεψη στο πάρκο κυκλοφοριακής αγωγής Νέας Ερυθραίας, με σκοπό να εκπαιδευτούν οι μαθητές στους κανόνες οδικής κυκλοφορίας. Στο πάρκο οι μαθητές καθοδηγήθηκαν από τον τροχονόμο και οδήγησαν ποδήλατα τηρώντας τον Κ.Ο.Κ.

**30/05/2013: Διαγωνισμός Unicef «Τα Παιδιά Γράφουν & Ζωγραφίζουν τα Δικαιώματά τους»**

Οι μαθητές των **Α, Β’ Γ, Δ’, Ε’, ΣΤ’** τάξεων έλαβαν μέρος στον διαγωνισμό της Unicef «Τα Παιδιά Γράφουν & Ζωγραφίζουν τα Δικαιώματά τους». Οι μαθητές των μικρότερων τάξεων ζωγράφισαν ομαδικά, οι μαθητές της Γ’ & Δ’ τάξης έγραψαν ένα βιβλιαράκι, της Ε’ μια εφημερίδα και της ΣΤ’ ένα ημερολόγιο.

**05/06/2013: Συκεντρωση γονέων / Βαθμοί Γ’ Τριμήνου / Έκθεση Μοντεσσοριανού Υλικού**

Στις 5 Ιουνίου πραγματοποιήθηκε συγκέντρωση γονέων κατά την οποία δόθηκαν οι βαθμοί του Γ’ Τριμήνου. Παράλληλα έγινε έκθεση με δείγματα εργασιών των μαθητών όλων των τάξεων. Στις εργασίες αυτές οι μαθητές παρουσιάζουν δείγματα της δουλειάς που έχουν κάνει με το Μοντεσσοριανό υλικό.

**10/06/2013: ΘΕΑΤΡΙΚΟ / Θερινή γιορτή**

Οι μαθητές όλων των τάξεων έχουν ξεκινήσει πρόβες και προετοιμασία για την θερινή γιορτή του σχολείου. Η κάθε τάξη έχει αναλάβει να δραματοποιήσει έθιμα, παραδόσεις και ιστορικά γεγονότα από διαφορετικά γεωγραφικά διαμερίσματα της Ελλάδας. Οι μαθητές θα τραγουδήσουν με τη συνοδεία της ορχήστρας του σχολείου και θα χορέψουν παραδοσιακούς χορούς. Η κατανομή έχει γίνει ως εξής:

Α’ Τάξη: Μακεδονία & Θράκη

Β’ Τάξη: Ήπειρος

Γ’ Τάξη: Επτάνησα

Δ1’ Τάξη: Κρήτη

Δ2 Τάξη: Στερεά Ελλάδα

Ε’ Τάξη: Πελοπόννησος

ΣΤ’ Τάξη: Ελληνισμός του Πόντου και της Μικράς Ασίας

**11/06/2013: Ημερήσια εκδρομή στην Πάρνηθα**

Οι μαθητές όλων των τάξεων του σχολείου θα συμμετέχουν σε ημερήσια εκδρομή στα βασιλικά κτήματα, στην Πάρνηθα. Θα κάνουν πικ νικ, θα παίξουν και θα επιστρέψουν το απόγευμα στο σχολείο.

**19/06/2013: Τελετή αποφοίτησης**

Τελετή αποφοίτησης των μαθητών της ΣΤ’ τάξης του Δημοτικού και της Γ’ Γυμνασίου στον χώρο του σχολείου.

***Νηπιαγωγείο 2012-2013***

Επισκέψεις

Μάιος - Ιούνιος 2013

* Επίσκεψη στο πάρκο «**Κυκλοφοριακής Αγωγής**» στη Νέα Ερυθραία , για να αποκτήσουν τα παιδιά κυκλοφοριακή συνείδηση και από τη μεριά του πεζού αλλά και από του οδηγού.
* Ημερησία εκδρομή στην Πάρνηθα, για να έρθουν τα παιδιά σε επαφή με τη φύση και να διευρύνουν τις γνώσεις τους για τους φυτικούς και ζωικούς οργανισμούς.

 Δραστηριότητες

Μάιος – Ιούνιος 2013

**Τα έντομα ξυπνούν**

**Στόχος – Επιδίωξη:**

* Να αποκτήσουν τα παιδιά γνώσεις σχετικές με τα έντομα, δηλ. να ακούσουν τι είναι έντομα, πόσων ειδών είναι τα έντομα, ποια η ανατομική τους κατασκευή, που ζουν, πως τρέφονται, τι ιδιομορφίες παρουσιάζουν, πόσο ωφέλιμα και βλαβερά είναι.
* Να ακούσουν τα ονόματα των εντόμων και να γίνουν ικανά να ξεχωρίσουν κάποια από αυτά.
* Να ακούσουν για τους τρόπους που μας προστατεύουν από τα δαγκώματα των εντόμων.
* Να γνωρίσουν το κύκλο ζωής των εντόμων(κύκλος ζωής της πεταλούδας, η ζωή μέσα στην κυψέλη).
* Να προβληματιστούν από τον τρόπο ζωής των εντόμων που αφορά την εργατικότητα, την αλληλεγγύη, την κοινωνικότητα(μέλισσα, μυρμήγκια).

Να πλουτίσουν τον παραστατικό τους κύκλο με εκδρομή όπου θα παρατηρήσουν τα έντομα στον φυσικό τους περιβάλλον και θα καλλιεργήσουν τα εκφραστικά τους μέσα με ζωγραφική, χειροτεχνία, δραματοποίηση, παραμύθια κλπ.

Θάλασσα

**Στόχος – Επιδίωξη:**

* Να γνωρίσουν τα παιδιά τη θάλασσα, δηλ. ποια τα χαρακτηριστικά της( χρώμα, γεύση, έμβιος κόσμος κλπ.)
* Να γνωρίσουν τις χαρές της θάλασσας και τα θαλάσσια σπορ
* Να γνωρίσουν τα ζώα της θάλασσας
* Ποιοι ζουν από αυτήν(ψαράδες, ναυτικοί)
* Ποια είναι τα θαλάσσια μέσα επικοινωνίας.
* Να γνωρίσουν ότι η πατρίδα μας είναι κυριολεκτικά λουσμένη από την απέραντη γαλάζια θάλασσα.